Publication: Magyar Közlöny
Issue: MK-2002-22 (Year: 2002, Number: 22)
Era: 1990-2004
Section: a 8/2002. (II. 16.) GM rendelethez
Paragraph Index: 116

2. A berendezésekre vonatkozó kiegészítõ követelmények 2.0. Az I. alkalmazási csoport M. kategóriájába tartozó berendezésekre vonatkozó követelmények. 2.0.1. Az I. alkalmazási csoport M1. kategóriájába tartozó berendezésekre vonatkozó követelmények 2.0.1.1. A berendezéseket oly módon kell tervezni és legyártani, hogy a gyújtóforrások még a készülékben fellépõ ritka zavar esetén se váljanak aktívvá. A berendezéseknél olyan védelmi módokat kell alkalmazni, hogy — vagy a védelmi módok egyikének meghibásodása esetén, legalább egy második független mód biztosítsa az elõírt védelmi szintet, — vagy egymástól független két hiba fellépése esetén az elõírt védelmi szint biztosítva legyen. Amennyiben szükséges, ezeket a készülékeket speciális kiegészítõ védelmi módokkal kell felszerelni. Robbanásveszélyes környezet jelenlétében is mûködõképesnek kell maradniuk. 2.0.1.2. Szükség esetén a berendezéseket oly módon kell legyártani, hogy a por ne tudjon behatolni. 2.0.1.3. A lebegõ porok gyulladásának elkerülése érdekében a berendezések egyes részei felületi hõmérsékleteinek jóval alacsonyabbnak kell lenniük, mint az elõreláthatóan az elõforduló levegõ/por keverékek öngyulladási hõmérséklete. 2.0.1.4. A berendezéseket oly módon kell tervezni, hogy az esetleges gyújtóforrásként számításba jövõ berendezésrészek kinyitása csak feszültségmentes vagy gyújtószikramentes állapotban legyen lehetséges. Amennyiben nem lehetséges a berendezéseket feszültségmentesíteni, a gyártó köteles e berendezésrészek nyitószerkezetén figyelmeztetõ feliratot feltüntetni. Amennyiben szükséges, ezeket a készülékeket a megfelelõ kiegészítõ reteszelõ rendszerekkel kell felszerelni. 2.0.2. Az I. alkalmazási csoport M2. kategóriájába tartozó berendezésekre alkalmazandó követelmények 2.0.2.1. A berendezéseket oly módon kell védelmi módokkal ellátni, hogy normál mûködés folyamán a gyújtóforrások ne válhassanak aktívvá, még szigorúbb, nevezetesen durva kezelésbõl és változó környezeti körülményekbõl eredõ üzemelési feltételek mellett sem. Abban az esetben, ha robbanásveszélyes környezet alakul ki, a berendezéseket feszültségmentesíteni kell. 2.0.2.2. A berendezéseket oly módon kell tervezni, hogy az esetleg gyújtóforrássá váló egyes berendezésrészek nyitása csak feszültségmentes állapotban vagy a megfelelõ reteszelõ rendszereken keresztül legyen lehetséges. Amennyiben nem lehetséges a berendezés feszültségmentesítése, a gyártó köteles e berendezésrészek nyitószerkezetén figyelmeztetõ feliratot feltüntetni. 2.0.2.3. A porok jelenléte miatt kialakult robbanásveszéllyel kapcsolatos követelményeket illetõen az M1. kategória megfelelõ követelményeit kell betartani. 2.1. A II. alkalmazási csoport 1. kategóriájába tartozó berendezésekre vonatkozó követelmények. 2.1.1. Gázok, gõzök vagy ködpárák jelenléte miatt kialakult robbanásveszélyes térségek. 2.1.1.1. A berendezéseket úgy kell tervezni és legyártani, hogy elkerülhetõ legyen a gyújtóforrások aktívvá válása, még a berendezések ritkán elõforduló meghibásodása esetén is. A berendezéseket az alábbi védelmekkel kell ellátni: — vagy a védelmi módok egyikének meghibásodása esetén, legalább egy második független mód biztosítsa az elõírt védelmi szintet; 2002/22. szám — vagy egymástól független két hiba esetén, az elõírt védelmi szint biztosítva legyen. 2.1.1.2. Azon berendezések esetén, amelyek felülete felmelegedhet, intézkedéseket kell tenni arra nézve, hogy ne kerüljön sor a megállapított maximális felületi hõmérséklet túllépésére még a legkedvezõtlenebb körülmények között sem. A hõfelhalmozódásból és kémiai reakciókból adódó hõmérséklet-emelkedéseket is figyelembe kell venni. 2.1.1.3. A berendezéseket oly módon kell tervezni, hogy az esetleges gyújtóforrásként számításba jövõ berendezésrészek kinyitása csak feszültségmentes vagy gyújtószikramentes állapotban legyen lehetséges. Amennyiben nem lehetséges a berendezéseket feszültségmentesíteni, a gyártó köteles ezeknek a berendezésrészeknek a nyitószerkezetén figyelmeztetõ feliratot feltüntetni. Amennyiben szükséges, ezeket a készülékeket megfelelõ kiegészítõ reteszelõ rendszerekkel kell ellátni. 2.1.2. Levegõ/por keverék jelenléte miatt kialakult robbanásveszélyes térségek 2.1.2.1. A berendezéseket oly módon kell tervezni és legyártani, hogy elkerülhetõ legyen a levegõ/por keverékek gyújtása, még a berendezés ritka meghibásodása esetén is. A berendezéseket az alábbi védelmekkel kell ellátni: — vagy a védelmi módok egyikének meghibásodása esetén, legalább egy második független mód biztosítsa az elõírt védelmi szintet; — vagy egymástól független két hiba esetén, az elõírt védelmi szint biztosítva legyen. 2.1.2.2. Szükség esetén a berendezéseket úgy kell tervezni, hogy porok behatolása vagy eltávozása csak a speciálisan megtervezett pontoknál történjen. A kábelbevezetõk és csatlakozódarabok szintén feleljenek meg ennek a követelménynek. 2.1.2.3. A lebegõ porok gyújtásának elkerülése érdekében a berendezés részeinek felületi hõmérséklete jóval alacsonyabb legyen, mint az elõre látható levegõ/por keverékek gyulladási hõmérséklete. 2.1.2.4. A berendezésrészek biztonságos kinyitását illetõen a 2.1.1.3. pont elõírásait kell alkalmazni. 2.2. A II. alkalmazási csoport 2. kategóriájára vonatkozó követelmények 2.2.1. Gázok, gõzök vagy ködök jelenléte miatt kialakult robbanásveszélyes térségek 2.2.1.1. A berendezéseket úgy kell tervezni és legyártani, hogy elkerülhetõ legyen a gyújtóforrások kialakulása, még a berendezések azon gyakori zavarainak vagy mûködési hibáinak esetében is, amelyekkel szokásosan számolni kell. 2.2.1.2. A berendezésrészeket oly módon kell tervezni és legyártani, hogy a meghatározott felületi hõmérsékleteket ne lépjék túl még abban az esetben sem, ha a túllépési kockázatok a gyártó által elõrelátott rendkívüli helyzetekbõl adódnak. 2.2.1.3. A berendezéseket oly módon kell tervezni, hogy az esetleg gyújtóforrássá váló egyes berendezésrészek nyitása csak feszültségmentes állapotban vagy a megfelelõ reteszelõ rendszereken keresztül legyen lehetséges. Amennyiben nem lehet a berendezést feszültségmentesíteni, a gyártó köteles e berendezésrészek nyitószerkezetén figyelmeztetõ feliratot feltüntetni. 2.2.2. Levegõ/por keverékek jelenléte miatt kialakult robbanásveszélyes térségek 2.2.2.1. A berendezéseket oly módon kell tervezni és legyártani, hogy elkerüljék a levegõ/por keverékek gyújtását, még a készülék gyakori meghibásodása, vagy a berendezések olyan mûködési hibája esetén is, amellyel általában számolni kell. 2.2.2.2. A felületi hõmérsékletet illetõen a 2.1.2.3. pont követelményei alkalmazandók. 2.2.2.3. A por elleni védelmet illetõen a 2.1.2.2. pont követelményei alkalmazandók. 2.2.2.4. A berendezésrészek biztonságos kinyitását illetõen a 2.2.1.3. pont követelményei alkalmazandók. 2.3. A II. alkalmazási csoport 3. kategóriájába tartozó berendezésekre vonatkozó követelmények 2.3.1. Gázok, gõzök vagy ködök jelenléte miatt kialakult robbanásveszélyes térség 2.3.1.1. A berendezéseket úgy kell tervezni és legyártani, hogy normál mûködés során gyújtóforrás ne keletkezzék. 2.3.1.2. A felületi hõmérsékletek a tervezett mûködési feltételek mellett nem léphetik túl a megadott legnagyobb felületi hõmérsékleteket. Túllépés csak azokban a kivételes esetekben megengedett, ha a gyártó speciális kiegészítõ védelmi intézkedéseket irányoz elõ. 2.3.2. A levegõ/por keverékek jelenléte miatt kialakult robbanásveszélyes térségek 2.3.2.1. A berendezéseket úgy kell tervezni és legyártani, hogy a normál mûködés mellett az elõrelátható gyújtóforrások ne okozzák a levegõ/por keverékek gyújtását. 2.3.2.2. A felületi hõmérsékletet illetõen a 2.1.2.3. pont követelményei alkalmazandók. 2.3.2.3. A berendezéseket, beleértve a kábelbevezetõket és csatlakozódarabokat is, úgy kell legyártani, hogy számolni kell a porrészecskék méreteivel oly módon, hogy megakadályozzák a levegõ/por keverékek kialakulását vagy veszélyes porlerakódást a berendezés belsejében. 2002/22. szám

Source: https://magyarkozlony.hu/hivatalos-lapok/5e6311977fcd0a7d308d87333c18625d2d34d050/dokumentumok/661246af0b99eea3d1ec0d8f98e0906c563e1bbd/letoltes